Դայան Շուուր

Դայան Շուուր (, ), ամերիկացի ջազային երգչուհի և դաշնակահար։ «Գրեմմիի» կրկնակի դափնեկիր։ Մասնագիտական կեղծանունն է Deedles. այդպես է կոչվում նաև նրա դեբյուտային ալբոմը։ Դայանը ելույթ է ունեցել մի շարք հեղինակավոր բեմերում՝ Քարնեջի Հոլում և Սպիտակ տանը: Հյուրախաղերի է մեկնել Կուինսի Ջոնսի, Դիզզի Գիլլեսպիի, Բի Բի Քինգի, Ստեն Գետցի Մեյնարդ Ֆերգյուսոնի, Ռեյ Չարլզի, Սթիվի Ուանդերի և այլոց հետ։ Դեռ մանկուց տարիներին Դայանի մոտ առաջացել է ռետինոպատիա և նա արդյունքում կուրացել է երկու աչքից։

Կենսագրություն
Դայան Շուուրը ծնվել է 1953 թվականի դեկտեմբերի 10-ին Տակոմա քաղաքում։ Մանկությունն անցկացրել է Աուբուրն արվարձանում, Վաշինգտոն նահանգում։ Այստեղ հայրը ծառայում էր ոստիկանությունում որպես կապիտան։ Երկուսուկես տարեկան հասակից Դայանն արդեն սիրում էր երգել իր նախընտրած երգիչների երգերը, գդալներով ու պատառաքաղներով ռիթմ էր նվագում։ Երբ 9 տարեկան էր, ապագա երգչուհին ակտիվորեն մասնակցում էր մանկական համերգներին և վոկալային մրցույթներին։ Ավելի ուշ նա նշել է. «Սիրում էի մտնել պահարանի մեջ, որպեսզի միայնակ ու ինքս ինձ հետ լինեմ և երգել»։ Դայանի կուռքերն են Դինա Վաշինգտոնը և Սառա Վոնը։ Դրանց հետ զուգահեռ նա լսում էր նաև Դյուկ Էլլինգտոնի, Էլլա Ֆիցջերալդի և Թոնի Բենեթի ձայնագրությունները։

Դայանի առաջին լուրջ ելույթը դարձավ Holiday Inn սրահում՝ Տակոմայում տասը տարեկան հասակում։ Այն ժամանակ նա երգում էր քանթրի ոճով։ Վաշինգտոնյան կույրերի դպրոցը սովորելու ընթացքում նա սկսեց գրել երգեր և կատարել դրանք։ Մեծ բեկում առաջացավ այն բանից հետո, երբ սաքսաֆոնահար Ստեն Գետցը լսեց 16-ամյա Դայանի «Amazing Grace» երգը։ Այնժամ նա 1979 թվականին երգչուհուն հրավիրեց Մոնտերեյի ջազային փառատոնին։ Հետագայում՝ 1988 և 1991 թվականներին Դայանը կրկին երգեց այդ քաղաքի հենց նույն ջազային փառատոններին։

1982 թվականին Գետսը առաջարկեց Դայանին միասին հանդես գալ ու երգել Սպիտակ տանը։ Ավելի ուշ՝ 1987 թվականին Նենսի Ռեյգանը հրավիրեց Շուուրին կրկին երգելու ԱՄՆ նախագահի նստավայրում։ Բայց այս անգամ երգչուհին հանդես եկավ Կաունտ Բեյսի խմբի հետ։ Գետցի և Դայան Շուուրի համատեղությունը շարունակվեց. դրա արդյունքում ծնվեցին նրա առաջին ալբոմները՝ Deedles (1984), Schuur Thing (1985) և Timeless (1986):

Նրա անդրանիկ ալբոմը հանդիսացավ Deedles («Deedles» սա «Deedlebabe» անվան կրճատ ձևն էր, որը հորինել էր երգչուհու մայրը)։ Հեռավոր արևելքում ճամփորդություն կատարելու ընթացքում Դայանը մասնակցում է Տոկիոյի փառատոնին։ Այստեղ նա ծանոթանում է Բի Բի Քինգի հետ։ Բլյուզմենի հետ համագործակցության արդյունքը դարձավ Heart to Heart ալբոմը, որը լույս տեսավ 1994 թվականի մայիսին, որը ԱՄՆ հիթ-շքերթներում առաջատար էր։ Դայան Շուուրի երկու 2 սկավառակները հանտնվեցին Billboard ջազային չարտերում։ Առաջին «Գրեմմի» մրցանակը ստացավ 1986 թվականին Timeless ալբոմի համար։ Երկրորդ մրցանակը Բեյսիի հետ համատեղ ձայնագրության համար էր՝ Diane Schuur & the Count Basie Orchestra:

1990-ական թվականներին Շուուրը ակտիվորեն ձայնագրել և թողարկել է 8 սկավառակներ՝ In Tribute (1992), Love Songs (1993), Heart to Heart (1994), Love Walked In (1995), Blues for Schuur (1997), Music Is My Life (1999), Friends for Schuur (2000) և Swingin' for Schuur (2001)։

2011 թվականին նա թողարկեց The Gathering ալբոմը՝ դասական քանթրի և ջազ երգեր։

Սկավառակագրություն

Պարգևներ և նոմինացիաներ

Ծանոթագրություններ

Գրականություն

Արտաքին հղումներ 
 
 
 

Ամերիկացի երգչուհիներ
Կույր երաժիշտներ
«Գրեմմի» մրցանակի դափնեկիրներ
20-րդ դարի ամերիկացի երգչուհիներ
21-րդ դարի ամերիկացի երգիչներ
21-րդ դարի երգիչներ
Ամերիկացի դաշնակահարներ
21-րդ դարի երգչուհիներ
21-րդ դարի ամերիկացի երգչուհիներ